cyanic-selkie/wikianc huggingface dataset:
గురువు (జ్యోతిషం)
పూజా విధానం
గురును బృహస్పతి అని కూడా పిలుస్తారు. ఒక ప్రయోజన గ్రహం దేవతల గురువు. పురాణాల ప్రకారం బ్రహ్మచరిత, చరితదేవి దంపతుల కుమారుడైన అంగిరాస్ కు గురుదేవుడు జన్మించాడు. గురు (బృహస్పతి) గ్రహం ద్వాదశ చక్రాలను తిరిగి రావడానికి పుష్కర కాలం పన్నెండు సంవత్సరాలు పడుతుంది. ప్రతి రాశిలో ఒక సంవత్సరం పాటు ఈ రాశి ఉంటుంది. ఇది ఒక రాశి నుండి మరో రాశిలోకి ప్రవేశించడాన్ని లేదా కదలికను గురుపెయార్చి అంటారు.గురుపెయార్చి 2019 వల్ల ప్రయోజనాలివే.. లగ్నము నుండి 4, 7, 10వ స్థానాల్లో గురు ఉంటే, ఆ వ్యక్తికి సంపద పెరుగుతుందని, ధనలక్ష్మీ ఇంట్లో నివసిస్తుందని చెబుతారు. 12వ స్థానాన్ని కూడా గురు గరిష్ట స్థానం అని అంటారు. దీనివల్ల జాతక సంపన్న జీవితం లభిస్తుంది. వివాహం, పిల్లలు, అదృష్టం, సంపద, మొదలైన వాటికి గురువు బాధ్యత వహిస్తాడు. గురువు ఉన్నతమైన లేదా సొంత ఇంట్లో మంచి స్థితిలో ఉంటే, స్థానికుడు ప్రభావవంతమైన వ్యక్తి అవుతాడు. అన్ని ప్రయోజనాలు ఆనందాన్ని పొందుతాడు. వారు అసాధ్యమైన పనులను సాధ్యమైన రీతిలో చేస్తారు. ఒకవేళ గురు బలంగా లేకపోతే, వారు జీవితంలో ఎన్నో ఇబ్బందులు ఎదుర్కోవాల్సి ఉంటుంది. ద్రవ్య పరిస్థితులు అస్థిరంగా ఉంటాయి వారి జీవితంలో అడ్డంకులు కనిపిస్తాయి. ధనస్సు రాశి మీన రాశులకు గురు ప్రభువు. సూర్య చంద్రులను మినహాయించి మిగతా గ్రహాలన్నీ రెండు రాశులకు ప్రభువులే. జ్యోతిష శాస్త్రం ప్రకారం ఎవరైనా జీవితంలో సంతోషంగా ఉండాలన్నా, లేదా ప్రశాంతంగా జీవించాలన్న, విజయాలు సాధించాలన్నా, ఆర్థికంగా బలపడాలన్నా గురువు అనుగ్రహం చాలా అవసరం. ఇక గురు గ్రహం గురించి ఇప్పుడు టాపిక్ ఎందుకు వచ్చిందంటే మార్చి 2019 ఉదయం 3.11 గంటలకు గురుడు ధనస్సు రాశిలోకి ప్రవేశించాడు. ఈ విషయం అందిరికీ తెలిసిందే. తర్వాత ఏప్రిల్ 14, 2019న 5.55 గంటలకు అదే గురుడు వృశ్చిక రాశిలోకి ప్రవేశించనున్నాడు. దీని వల్ల ద్వాదశ రాశులపై గురుడి ప్రభావం పడనుంది. ఇాదంతా బాగానే ఉన్నా గురుడు ఇప్పటికే వృశ్చికరాశి ప్రవేశించి ఉన్నాడని, రేపు అనగా ఆగస్టు 29వ తేదీన ధనస్సు రాశిలోకి ప్రవేశిస్తున్నట్లు తెగ ప్రచారం జరుగుతోంది. ఇదంతా ఎంతవరకు నిజమనేది తెలియాల్సి ఉంది.
ఏయే రాశి వారిపై గురుడి ఎలా ఉంటుందో ఓ లుక్కేద్దాం.. మేష రాశిపై గురుడి ప్రభావం అనుకూలంగా ఉంటుంది. మేషరాశి వారు వృత్తిపరంగా మంచి పేరు తెచ్చుకుంటారు. సమాజంలో కూడా వీరికి మంచి గుర్తింపు వస్తుంది. ఆధ్యాత్మిక క్షేత్రాలకు వెళ్లే అవకాశాలున్నాయి. వెళితే మంచిదని శాస్త్రం చెబుతుంది. వృషభరాశిలో గురుడు 8వ స్థానంలో ఉంటాడు. వీరు కూడా వృత్తిపరంగా ఎదుగతారు. ఈ రాశి వారు ప్రయత్నాలు ఎన్ని చేసినా నిరాశ చెందే అవకాశముంది. మీ ఆరోగ్యంపైనా ప్రభావం పడనుంది. మిథునరాశిపై గురు గ్రహం ఏడో స్థానంలో ఉండి అనుకూల ప్రభావం ఉంటుంది. ఈ రాశి వారు వ్యాపారంలో లేదా షేర్ మార్కెట్లో మీరు పెట్టే పెట్టుబడులు మంచి ఫలితాలను ఇస్తాయి. కర్కాటక రాశిపై గురుడు వ్యతిరేక ప్రభావం చూపుతాడు. ఇక్కడ గురువు ఆరో స్థానంలో ఉంటారు. ఈ రాశివారు కొంత అనారోగ్యానికు గురయ్యే అవకాశం ఉంది. మానసికంగానూ, శారీరకంగానూ ఈ రాశి వారు చాలా ఇబ్బందులను ఎదుర్కొంటారు. అరటి చెట్టుకు పూజ చేస్తే మంచి ఫలితాలుంటాయి. సింహరాశిలో గురుడు ఐదో స్థానంలో ఉంటారు. దీంతో ఈ రాశివారు ఆర్థికంగా బలపడతారు. వారు ఉండే రంగాల్లో అభివృద్ధి సాధిస్తారు. దీనివల్ల సమాజంలో కూడా వీరికి మంచి గుర్తింపు లభిస్తుంది. వాహనాలు కొనుగోలు చేసే అవకాశం ఉంది. కన్యరాశిలో గురువు నాలుగో స్థానంలో ఉంటాడు. ఈ రాశివారిపై గురుడి ప్రభావం ఉంటుంది. మీరు నమ్మే వ్యక్తులే మిమ్మల్ని మోసం చేస్తారు. మీ భావోద్వేగాలను దెబ్బ తీస్తారు. ఈ రాశి వారు ప్రపంచానికి దూరంగా, ప్రశాంతంగా, శాంతియుతంగా జీవితం గడపాలని భావిస్తారు. తులరాశిలో గురుడు మూడో స్థానంలో ఉంటాడు. వీరి పనులు రీత్యా నివసించే ప్రాంతం మారాల్సి ఉంటుంది. మీరు పసుపు లేదంటే లేదా చపాతీలు ఏదైనా సరే ఆవుకు హారంగా పెడితే మంచింది. వృశ్చికంపై గురుడు రెండో స్థానంలో ఉంటాడు. ఈ రాశిపైనా గురుగ్రహం ఉంటుంది. ఈ రాశి వారికి ఎక్కువగా అదృష్టం వరిస్తుంది. మీకు అన్ని విషయాల్లో కుటుంబం అండగా ఉంటుంది. ధనస్సు రాశిలో ప్రథమ స్థానంలో ఉంటాడు. దీంతో ఈ రాశివారిపై అనుకూల ప్రభావం ఉంటుంది. వైవాహిక జీవితంలో, ప్రేమ విషయంలో సంతోషంగా ఉన్నప్పటికీ ఆర్థికంగా ఇబ్బందులు ఎదుర్కొంటారు. మకరరాశిపై గురుడి ప్రభావం ఎక్కువగా ఉంటుంది. ఈ రాశివారి వైవాహిక జీవితం చాలా బాగుంటుంది. ఈ రాశివారు ఆధ్యాత్మికత క్షేత్రాలకు వెళ్తే మంచింది. గురుడు పదకొండో స్థానంలో ఉంటాడు. మీనరాశిపై గురుడు ప్రభావం చూపుతాడు. ఈ రాశి కుటుంబం ప్రశాంతంగా ఉంటుంది. ఈ రాశి వారు కూడా కాస్త ఇబ్బందులు పడే అవకాశాలు ఉన్నాయి.
గోచారములోగురువు
1.
మూలాలు
వర్గం:జ్యోతిష శాస్త్రం
శుక్రుడు జ్యోతిషం
కారకత్వములు
శుక్రుడు శారీరక సుఖము, భార్య, యౌవనం, సౌందర్యం, రాజసము, వినోదము, స్త్రీలు, ఐశ్వర్యం, జలవిహారం, ఆభరణములు, సౌందర్య సాధనములు, చతుష్షష్టి కళలు, వీర్యము, మన్మధుడు, సుగంధద్రవ్యములు, గౌరి, లక్ష్మి ఆలయములు, క్రీడా ప్రదేశములు, పాలు, పాల కేంద్రాలు, పాలకు సంబంధించిన వస్తు విక్రయము, వస్త్రములు దానికి సంబంధించిన వృత్తులు, అలంకార సామాగ్రి, పరిమళ ద్రవ్యములు వాటికి సంబంధించిన వృత్తులు, పానీయములు, పండ్లరసాలు వాటికి సంబంధించిన సంస్థలు, పెట్రోలు వాహనములు, నౌకలు, సముద్ర యానం, రస సంబంధం ఉన్న నిమ్మ, నారింజ, కమలా, బత్తాయి మొదలైన పండ్లు, నేత్ర, సుఖ, చర్మ, కంఠముకు సంబంధించిన రోగములు, దర్జీ, కళాసంబంధ వృత్తులు, సౌందర్య సంబంధిత వృత్తులు, స్నేహితులు, బహుమతులు, హనీమూన్, ప్రేమ, విందులు విలాస విహారాదులు, పూలు, అలంకరణ సామాగ్రి, లౌక్యము, లాభము, ఒప్పందము, ఆకర్షణ మొదలైన వాటికి కారకుడు.
రూపము
శుక్రుని వర్ణం ధవళ వర్ణం. నాలుగు భుజములు కలిగి ఉంటాడు. చేతులలో దండము, కమండలం, రుద్రాక్షమాలను ధరించి ఉంటాడు. రథాన్ని అధిరోహిస్తాడు. ఇతడి తండ్రి భృగువు, తల్లి హిరణ్య కశిపుని కుమార్తె ఉష. ఇతడికి కావ్యుడు, సితుడు, భృగుసుతుడు, దానవాచార్యుడు, ఉశనుడు అనే ఇతర నామాలు ఉన్నాయి.
వ్యాధులు
గర్భాశయ వ్యాధులు, మూత్ర పిండ వ్యాధులు, సుఖ వ్యాధులు మొదలైన వాటికి కారకుడు. కుజుడితో కలిసిన గొంతు నొప్పి, టాన్సిల్స్, గొంతు కాన్సర్, గొంతు వాపు మొదలైనవి కలుగుతాయి. బుధుడితో కలిసిన నపుంసకత్వం, చర్మ వ్యాధులు, మధుమేహం, శనితో కలిసిన సుఖ వ్యాధులు, రాహువుతో కలిసిన గర్భ సంబంధిత వ్యాధులు, కేతువుతో కలిసిన సంతాన లేమి మొదలైన వ్యాధులు కలుగుతాయి.
వృత్తులు
శుక్రుడు కళారంగ సంబంధిత వృత్తులు, స్వీట్ షాపులు, పానీయాల షాపులు, పండ్లరసాల వ్యాపారం, పాల సంబంధిత వృత్తులు, వెండి, బంగారు, రత్న వ్యాపారములు, ఫ్లాస్టిక్, కలప, రబ్బరుకు సంబంధించిన వృత్తులు శుక్ర ప్రభావితులకు లాభిస్తాయి. సముద్ర యానం, నౌకాయాన సంబంధిత వృత్తులు, సముద్ర సంబంధిత వృత్తులు, ఆహార సంబంధిత వృత్తి వ్యాపారాలు, ఉప్పు సంబంధిత వృత్తి వ్యాపారాలు, పెట్రోల, వాహన సంబంధిత వ్యాపారాలు, ముత్యాల వ్యాపారం, మత్యకారులకు సంబంధిత వృత్తి వ్యాపారాలను సూచిస్తుంది.
వెలుపలి లింకులు
వర్గం:జ్యోతిష శాస్త్రం
డేగల బాబ్జీ
డేగల బాబ్జీ 2021లో విడుదలకానున్న తెలుగు సినిమా.యష్ రిషి ఫిల్మ్స్ బ్యానర్ పై స్వాతి చంద్ర నిర్మించిన ఈ సినిమాకు వెంకట్ చంద్ర దర్శకత్వం వహిస్తున్నారు.తమిళంలో సూపర్ హిట్ సాధించిన ఒత్త సేరుప్పు సైజ్ 7 కి ఈ చిత్రం రీమేక్ గా రూపొందిస్తున్నారు.నటుడిగా బండ్ల గణేశ్‌ మొదటిసారి కథానాయకుడిగా నటిస్తున్నాడు.
ట్రైలర్‌ విడుదల
ఈ సినిమా ట్రైలర్‌ 2021 నవంబరు 8 డైరెక్టర్‌ పూరి జగన్నాథ్‌ చేతుల మీదుగా దీనిని విడుదల చేశారు.
మొగలిదొద్ది
మొగలిదొద్ది ఆంధ్ర ప్రదేశ్ రాష్ట్రం, విశాఖపట్నం జిల్లా, కొయ్యూరు మండలంలోని గ్రామం. ఇది మండల కేంద్రమైన కొయ్యూరు నుండి 35 కి. మీ. దూరం లోను, సమీప పట్టణమైన అనకాపల్లి నుండి 50 కి. మీ. దూరంలోనూ ఉంది. గ్రామం యొక్క జనగణన లొకేషన్ కోడ్ 585628.
తాగు నీరు
తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
భూమి వినియోగం
మొగలిదొద్దిలో భూ వినియోగం కింది విధంగా ఉంది:
నీటిపారుదల సౌకర్యాలు
మొగలిదొద్దిలో వ్యవసాయానికి నీటి సరఫరా కింది వనరుల ద్వారా జరుగుతోంది.
గౌరు తిరుపతిరెడ్డి
గౌరు తిరుపతిరెడ్డి ప్రముఖ వాస్తునిపుణుడు.
జీవిత విశేషాలు
గౌరు తిరుపతిరెడ్డి 1935, ఆగస్టు 20వ తేదీన కడప జిల్లా, ప్రొద్దుటూరు మండలం, బొల్లవరం గ్రామంలో గౌరు నాగిరెడ్డి వెంకటమ్మ దంపతులకు జన్మించాడు. ఇతని తండ్రి సాధారణ రైతు. ఐదవ తరగతి వరకు బొల్లవరం ప్రాథమిక పాఠశాలలో చదువుకున్నాడు. 1955లో బొల్లవరం గ్రామానికే చెందిన రామసుబ్బమ్మను పెళ్ళి చేసుకున్నాడు. ఇతనికి ఇద్దరు కుమారులు ముగ్గురు కుమార్తెలు కలిగారు. ఇతడు వివాహం అయ్యాక ప్రొద్దుటూరులోని దేవరశెట్టి మండిలో నెలకు 8 రూపాయల వేతనానికి పనిచేసేవాడు. ఆ సమయంలో పప్పు కొనడానికి గుంటూరు వెళ్లి వస్తుండగా 800 రూపాయలు పోగొట్టుకున్నాడు. అయితే ఆ డబ్బుకుగాను ప్రతి నెలా తన జీతాన్ని జమ చేయించగా ఇతడి నిజాయితీకి మెచ్చి మిల్లు యజమాని మిల్లులో కొంత భాగం ఇచ్చాడు. తరువాత ఇతడు ఆ మిల్లును అభివృద్ధి చేశాడు. ఇతడు వ్యాపార నిమిత్తం విజయవాడకు రైలులో వెళుతుండగా రామబ్రహ్మం అనే వాస్తు పండితుడు పరిచయమయ్యాడు. రామబ్రహ్మం బొల్లవరంలోని ఇతడి ఇంటిని పరిశీలించి వాస్తు సరిగా లేదని చెప్పడంతో ఆ ఇంటిని పడగొట్టించి రామబ్రహ్మం చెప్పిన ప్రకారం తిరిగి నిర్మించాడు. ఆ సందర్భంలో ఇతడికి వాస్తుశాస్త్రం పట్ల ఆసక్తి ఏర్పడి రామబ్రహ్మం వద్ద వాస్తు మెళకువలు తెలుసుకున్నాడు. అనంతరం ఉత్తర కాశీ రాష్ట్రాలకు యాత్రలకు వెళ్లి ఆలయాలను, భవంతులను పూర్తి స్థాయిలో అధ్యయనం చేశాడు. అప్పటి నుండి వాస్తు పండితుడిగా ఎనలేని ఖ్యాతిని గడించాడు.
వాస్తు ప్రస్థానం
ఇతడు ఆంధ్ర ప్రదేశ్ రాష్ట్రంలోనే కాక తెలంగాణ, కర్ణాటక, తమిళనాడు రాష్ట్రాలలో ప్రఖ్యాత వాస్తుశిల్పిగా ప్రాచుర్యం పొందాడు. ఇతడు వాస్తు, తదితర అంశాలపై సుమారు 190 పుస్తకాలు రచించాడు. ఇతడు రచించిన 'గౌరు వాస్తు శాస్త్రం' పుస్తకం ఐదు భాషలలోకి అనువదించబడింది. ఈ పుస్తకం 4 లక్షల ప్రతులు అమ్ముడుపోయి 2009 లిమ్కా బుక్ ఆఫ్ రికార్డ్స్‌లో స్థానం సంపాదించుకుంది. ఇతడు గౌరువాస్తు పేరుతో ఒక మాసపత్రిక నడిపాడు. ఇతని వద్ద వాస్తు చెప్పించుకున్న వారిలో తమిళనాడు ముఖ్యమంత్రి జయలలిత, మాజీ ముఖ్యమంత్రులు మర్రి చెన్నారెడ్డి, నందమూరి తారక రామారావు, మాజీ క్రికెటర్ నవ్‌జ్యోత్ సింగ్ సిద్ధూ, రామోజీరావు మొదలైన ప్రముఖులున్నారు. వీరేకాక అనేకమంది రాజకీయ సినీ ప్రముఖులు ఇతని సేవలను ఉపయోగించుకున్నారు. ఇతడు ప్రతి యేటా వెలువరించే క్యాలెండరుకు మంచి గిరాకీ ఉంది.
సామాజిక సేవ
ఇతడు ప్రొద్దుటూరులో ఆంధ్రకేసరి స్త్రీల ఉచిత కుట్టుమిషన్ శిక్షణా కేంద్రాన్ని స్థాపించి ఎంతోమంది మహిళలకు జీవనోపాధి కల్పించాడు. ప్రొద్దుటూరులోని మైదుకూరు రోడ్డులో కల వాస్తు కాంప్లెక్స్‌లో వేమన ఉచిత హోమియో ఆసుపత్రిని నడుపుతూ బీద రోగులకు సహాయం చేశాడు. ప్రొద్దుటూరు గాంధీ రోడ్డులో వేమన మెడికల్స్ ప్రారంభించి తక్కువ ధరకే మందులను సరఫరా చేశాడు. ప్రకృతి వైపరీత్యాలు సంభవించినపుడు స్పందించి ఎన్నో సార్లు విరాళాలు ఇచ్చాడు. ఎన్నో సంస్థలకు గుప్త దానాలు చేశాడు.
పురస్కారాలు
ఇతడు పలు అవార్డులను పొందాడు. వాస్తు సేవారత్న, వాస్తు భగీరథ, వాస్తుశిల్పి, వృక్షమిత్ర, వాస్తు పెరియార్ మొదలైన బిరుదులను పొందాడు.
మరణం
ఇతడు 2016, జనవరి 28 గురువారం నాడు తన 81వ యేట ప్రొద్దుటూరులోని తన స్వగృహంలో మరణించాడు.
బయటి లింకులు
వర్గం:వైఎస్ఆర్ జిల్లా రచయితలు వర్గం:1935 జననాలు వర్గం:2016 మరణాలు
నైవేద్యం
నైవేద్యం అనునది భుజించడానికి మునుపు దేవునికి ఆహారము సమర్పించు ప్రక్రియ. కావున దేవునికి ఆహారము సమర్పించు మునుపు, ఆ ఆహారము వండునప్పుడు దాని రుచి చూడటము నిషిద్ధం. ఆహారమును దేవుని మూర్తి ముందు ఉంచి పూజించడం జరుగుతుంది. ఆ పై దానిని పుణ్యఫలంగా ఆరగించవచ్చు.
ఈ పదము సంస్కృతం నుండి వచ్చింది. నైవేద్యము అంటే సరైన అర్థము దేవునికి సమర్పణ అని - ఈ సమర్పణ ఆహారపదార్థమే కానవసరము లేదు. ఈ సమర్పణ భౌతిక వస్తు సంబంధమే అవ్వవలసిన అవసరము లేదు. ఒక మొక్కు, ప్రతిజ్ఞ, ఏదైనా చేయవలను లేక చేయరాదు అన్న నిశ్చితాభిప్రాయము మున్నగునవన్నీ కూడా నైవేద్యముగా భావించవచ్చు. అయితే నైవేద్యానికి, ప్రసాదానికి ఉన్న తేడా తెలుసుకోవడం అవసరం. వాడుకలో రెండూ సమానార్థంలో ఉపయోగించినప్పటికీ, ప్రసాదమంటే దేవుని దగ్గర లభ్యమయ్యేదిగా అర్థం.
తెలుగులో తొలి బైబిల్
అనువాదానికి రెండు శతాబ్దాల పూర్తి. క్రైస్తవ మతగ్రంథం బైబిల్‌ తెలుగు అనువాదం అందుబాటులోకి వచ్చి రెండొందల సంవత్సరాలు. ఈ పవిత్ర కార్యక్రమానికి వేదిక విశాఖ నగరమే. అప్పట్లో పూర్ణా మార్కెట్‌లోని లండన్‌ మిషన్‌ మెమోరియల్‌ చర్చి వేదికగా లండన్‌ మిషన్‌ ప్రతినిధులు బైబిల్‌ను గ్రీకు భాష నుంచి తెలుగులోకి అనువదించారు.
== కాలక్రమం లో పరిణితి ==
అనువాదానికి రెండు శతాబ్దాల పూర్తి. క్రైస్తవ మతగ్రంథం బైబిల్‌ తెలుగు అనువాదం అందుబాటులోకి వచ్చి రెండొందల సంవత్సరాలు. ఈ పవిత్ర కార్యక్రమానికి వేదిక విశాఖ నగరమే. అప్పట్లో పూర్ణా మార్కెట్‌లోని లండన్‌ మిషన్‌ మెమోరియల్‌ చర్చి వేదికగా లండన్‌ మిషన్‌ ప్రతినిధులు బైబిల్‌ను గ్రీకు భాష నుంచి తెలుగులోకి అనువదించారు. మద్రాస్‌ ప్రెసిడెన్సీ ఈ గ్రంథం ముద్రణకు అనుమతిచ్చింది. 1818లో చెన్నైలో బైబిల్‌ కొత్త నిబంధన గ్రంథం మొదటి ముద్రణ చేశారు. తమిళనాడులోన వేదాంత కళాశాలలో విద్యను అభ్యసించేందుకు ఇంగ్లండ్‌ దేశంలోని లండన్‌ నుంచి 1804లో పలువురు వచ్చారు. వారిలో అగస్టస్‌ డెస్‌ గ్రాంజెస్‌, జార్జ్‌క్రాన్‌లు 1805లో విశాఖకు వచ్చారు. ఇక్కడ ఉంటున్న బ్రిటిష్‌ సైనికాధికారులకు ఆరాధన కార్యక్రమాలు నిర్వహించేవారు. వారిద్దరూ కొద్ది కాలానికే తెలుగును బాగా నేర్చుకున్నారు.
ఆ తరువాత బైబిల్‌ అనువాదానికి శ్రీకారం చుట్టారు. ఆనాడు టిప్పుసుల్తాన్‌ దర్బారులో ఉన్నతోద్యోగి ఆనందరాయర్‌ సహకారంతో ఈ మహత్కార్యాన్ని భుజానకెత్తుకున్నారు. అనువాదాన్ని ప్రారంభించిన జార్జిక్రాన్‌ 1809లో శ్రీకాకుళంలో చనిపోయారు. 1810లో అగస్టస్‌ డెస్‌ గ్రాంజెస్‌ మరణించారు.
ఈయన సమాధి విశాఖలోనే ఉంది. ఆ తరువాత ఎడ్వర్డ్‌ ప్రీచట్‌, జాన్‌ గోర్డెన్‌ ఈ ప్రకియ్రను నగరంలోని ఎల్‌ఎంఎం చర్చి కేంద్రంగా కొనసాగించారు. అనువాదం పూర్తయ్యాక బ్రిటిష్‌, ఫారెన్‌ బైబిల్‌ సొసైటీ ఆగ్జలరీ ఆధ్వర్యంలో మద్రాస్‌ ప్రెసిడెన్సీ అనుమతితో చెన్నైలోని కమర్షియల్‌ ప్రెస్‌లో 1818లో ముద్రించారు. ఓ ప్రతిని నెదర్లాండ్స్‌లోనూ, ఇంకో ప్రతిని ఫిలడెల్ఫియాలోను భద్రపరిచారు.
లండన్‌కు చెందిన లారీ డిక్కర్‌ 2005లో ఓ కార్యక్రమం కోసం విశాఖ వచ్చినపుడు నెదర్లాండ్స్‌లో భద్రపరిచిన బైబిల్‌ గ్రంథాన్ని తీసుకొచ్చి ఎల్‌ఎంఎం చర్చికి బహూకరించారు. తొలి తెలుగు ఆరాధన... బైబిల్‌ అనువాదానికి సహకారం అందించిన ఆనందరాయర్‌ ఆధ్వర్యంలో విశాఖలో 1809లో తొలి తెలుగు ఆరాధన జరిగింది. అప్పటి వరకు ఆంగ్లంలోనే దైవారాధన చేసేవారు. పురుషోత్తం చౌదరి, పులిపాక జగన్నాధం, డాసన్‌దొర తదితరులు రాసిన తెలుగు ఆరాధన గీతాలతో ప్రార్థనలు విశాఖలోనే మొదలయ్యాయి. 1860 నాటికి విశాఖలో ముద్రణ. 1818 నాటికి విశాఖలో ముద్రణాలయం లేదు. అందువల్లనే తొలి ప్రతులను నాటి మద్రాస్‌లో ముద్రించారు.
దాదాపు 1860 నాటికి పాత నిబంధనతో సహా కొత్త నిబంధన గ్రంథాన్ని విశాఖలోనే ముద్రించారు. అంతకుముందూ ప్రయత్నం... బైబిల్‌ను తెలుగులోకి అనువదించాలని అంతకుముందే కొంతమంది ప్రయత్నించారు. 1727లోనే బెంజిమన్‌ షుల్జ్‌ పాత నిబంధన గ్రంథాన్ని తర్జుమా చేశారు. ఈ ప్రతులు జర్మనీలో ఉండడం వల్ల ముద్రణకు లభ్యం కాలేదు. విలియం కేరీ ఆధ్వర్యంలో అచ్చు వేసిన కొన్ని తెలుగు అధ్యాయాలు 1812లో సింగపూర్‌ ప్రెస్‌లో చోటు చేసుకున్న అగ్నిప్రమాదంలో కాలిపోయాయి.
ఇలా పలు ఆటంకాలు ఎదురైనా చివరకు ఎడ్వర్డ్‌ ప్రిచెట్ ఆధ్వర్యంలో తొలి తెలుగు బైబిల్‌ గ్రంథం ముద్రితమైంది.
ఈ విషయంలో విశాఖ నగర ప్రాధాన్యం ఎంతో ఉంది. మొదటి ముద్రిత గ్రంథం ఎల్‌ఎంఎం చర్చిలో ఉండడం విశాఖ కు గర్వకారణం. ఈ సందర్భంగా రెండొందల ఏళ్ల ఘనతను చాటుకొనే అవకాశం కలిగింది.
ప్రత్యేక తపాలా కవర్‌
తపాలా శాఖ గుర్తించి ప్రత్యేక కవర్‌ ముద్రించడం .. పరిశుద్ధ బైబిల్‌ కొత్త నిబంధన గ్రంథం ముద్రణ జరిగి రెండొందల సంవత్సరాలు పూర్తయిన సందర్భంగా పోస్టల్‌ శాఖ కొత్త కవర్‌ను ఇటీవల ఆ శాఖ ఉన్నతాధికారి బాలసుబ్రహ్మణియన్‌ విశాఖలో విడుదల చేశారు. కవర్‌ ముఖభాగాన ఎల్‌ఎంఎం చర్చిని ముద్రించారు. ప్రత్యేక వేడుకలు.. ఎల్‌ఎంఎం సిఎస్‌ఐ చర్చి ఆధ్వర్యంలో ద్విశత ఉత్సవాలకు రంగం సిద్ధమైంది. గత కొద్ది నెలలుగా ప్రత్యేక కార్యక్రమాలు నిర్వహిస్తున్నారు. thumb|విశాఖ లో పోస్టల్ కవర్ ను విడుదల చేసిన తపాలా శాఖ రెండొందల సంవత్సరాల చారిత్రక నేపథ్యంపై. చర్చి ప్రాంగణంలో పైలాన్‌ను ప్రారంభిస్తారు.
అనువాదాలు
భాషరాని వారు ఎంతో కృషి చేశారు... తెలుగు భాష రాని వ్యక్తులు మన దేశానికి వచ్చి ఇక్కడ నేర్చుకొని బైబిల్‌ అనువాదానికి ఎంతో కృషి చేశారు.
తెలుగులో తొలి బైబిల్ ప్రచురించి ఈ ఏడాదికి సరిగ్గా రెండు వందల ఏళ్ళు పూర్తయింది. అవును 1818లో బైబిల్ కొత్త నిబంధన తెలుగు అనువాదం రెండు భాగాలుగా ప్రచురితమయింది.
17 - 18 శతాబ్దాల్లో క్రైస్తవ మిషనరీలు భారతదేశంలో క్రియాశీలంగా ఉన్నాయి. ఈస్ట్ ఇండియా కంపెనీ లేదా బ్రిటిష్ పాలన ప్రత్యక్షంగా ఉన్న ప్రాంతాల్లో వారి కార్యక్రమాలు చురుకుగా సాగాయి.
అందులో భాగంగా భారతీయ భాషల్లో బైబిల్ అనువాదాలు ప్రారంభమయ్యాయి. ప్రస్తుత పశ్చిమ బెంగాల్ రాష్ట్రంలోని సీరాంపూర్‌లో ఈ అనువాదాలు జరిగాయి.
ఒక డానిష్ లూథరన్ మిషనరీకి చెందిన బెంజిమన్ షుల్జ్ అనే వ్యక్తి మొదటిసారి 18వ శతాబ్దపు తొలినాళ్లలో బైబిల్ తెలుగులోకి అనువాదం చేశారు.
ఆ చేతిరాత ప్రతులను ప్రచురించడం కోసం అప్పట్లో జర్మనీ పంపారు. కానీ ఏ కారణం చేతనో అవి ముద్రణ కాలేదు. ఆయన రాసిన చేతిరాత ప్రతులు కూడా దొరకలేదు.
ఇది జరిగిన చాన్నాళ్ల తరువాత రెండు వేర్వేరు సంస్థలు, వేర్వేరు ప్రాంతాల్లో బైబిల్ తెలుగు అనువాదం ప్రారంభించాయి.
విలియం కేరీ ఆధ్వర్యంలో బాప్టిస్ట్ మిషనరీ సొసైటీ సంస్థ ప్రస్తుత పశ్చిమ బెంగాల్లోని సీరాంపుర్ దగ్గర బైబిల్ అనువాద ప్రక్రియ ప్రారంభించింది.
తొలి తెలుగు బైబిల్‌ను 1818లో ముద్రించారు↵అదే సమయంలో లండన్ మిషనరీ సొసైటీ సంస్థ నుంచి అగస్టస్ దె గ్రాంజెస్. జార్జ్ క్రాన్ అనే వ్యక్తులు ఆనందరాయర్ అనే స్థానికుడి సహకారంతో విశాఖపట్నంలో ఈ అనువాద ప్రక్రియ ప్రారంభించారు.
కానీ విశాఖలో ఈ అనువాదం ప్రారంభించిన అగస్టస్ 1809లో, జార్జి 1810లో చనిపోయారు. దీంతో ఆ అనువాద ప్రక్రియను జాన్ గార్డన్, ఎడ్వర్డ్ ప్రిచెట్‌లు కొనసాగించారు.
వారు మరణించడానికి ముందే మాథ్యూ (Mathew - ముత్తయి), మార్క్ (Mark - మార్కు), ల్యూక్ (Luke - లూకా) అధ్యాయాలను పూర్తి చేశారు లేదా చేయించారు. ఈ మూడు అధ్యాయాలు 1812లో విలియం కేరీ ఆధ్వర్యంలోని మిషనరీ ప్రెస్‌లో ముద్రించారు.
బైబిల్‌కి సంబంధించిన ఒక భాగం తెలుగులో ముద్రించడం ఇదే మొదలు.
నిజానికి అదే సమయంలో సీరాంపూర్‌లో విలియం కేరీ ఆధ్వర్యంలో మరో అనువాదం కొనసాగుతున్నప్పటికీ, తాము చేస్తున్న అనువాదం కంటే విశాఖ నుంచి వచ్చిన అనువాదానికే ఎక్కువ ప్రాధాన్యత ఇచ్చి ముద్రించారు కేరీ.
అదే సందర్భంలో బైబిల్‌ను అన్ని భాషల వారికీ తక్కువ ధరకు చేరవేయాలనే ఉద్దేశంతో ‘‘బ్రిటిష్ అండ్ ఫారిన్ బైబిల్ సొసైటీ’’ అనే సంస్థ 1804లో లండన్‌లో ఏర్పడింది. బైబిల్ అనువాదాలు, పంపిణీ చేసే ఇతర సొసైటీలకు ఈ సంస్థ ఆర్థిక సహకారం అందించింది.
ఈ బ్రిటిష్ సంస్థకు అనుబంధంగా భారత్ లో 1811లో కలకత్తా ఆగ్జిలరీ బైబిల్ సొసైటీ ఏర్పడింది.
↵మొట్టముదట ముద్రించిన బైబిల్.. గుటెన్‌బర్గ్.. బిబిలికల్ హీబ్రూ భాషలో దీనిని ముద్రించారు↵మరోవైపు సీరాంపూర్ లోనూ, విశాఖపట్నంలోనూ బైబిల్ తెలుగు అనువాదాలు కొనసాగుతూ వచ్చాయి. రెండు అనువాదాలూ 1818 నాటికి పూర్తయ్యాయి. ముందుగా సీరాంపూర్‌లో సిద్ధమయిన అనువాదం ముద్రణకు వెళ్లింది.
అదే సమయంలో విశాఖలో జరిగిన అనువాదం కలకత్తా ఆగ్జిలరీ సొసైటీ ఆమోదం కోసం పంపారు. ఆ ప్రతిని పరిశీలించడం కోసం మద్రాస్‌లో ఉండే థాంప్సన్‌కి పంపించింది కలకత్తా సొసైటీ.
అప్పటికే మద్రాస్ ప్రెసిడెన్సీలో తెలుగు పండితుడిగా పేరు గాంచి క్యాంప్ బెల్, ఫోర్ట్ సెయింట్ జార్జ్ కాలేజీలో పనిచేసే మరో స్థానిక తెలుగు పండితుడు ఈ ప్రతిని పరిశీలించారు. వారిద్దరూ కలిసి ఈ అనువాదమే బాగుందని తీర్మానించారు.
‘‘సరళంగా, సులువుగా అర్థమయ్యేలా, సమగ్రంగా ఉందనీ, ప్రజలకు సరిపోతుందనీ, సాధారణ ఉపయోగానికి పనికొస్తుందని’’ వారు తెలిపారు. ఈ వ్యాఖ్యలు చూసిన కలకత్తా ఆగ్జిలరీ సొసైటీ, విశాఖలో తయారయిన ఈ ప్రతినే ముద్రించాలని తీర్మానించింది.
దీంతో ఈ ప్రతిని ఎడ్వర్డ్ ప్రిచెట్ ఆధ్వర్యంలో మద్రాసులో ముద్రించారు. అప్పటికే సీరాంపూర్ లో అనువాదమయిన ప్రతిని కూడా ముద్రించినా, విశాఖలో తయారయిన ప్రతినే తెలుగులో ప్రామాణింకంగా తీసుకుని, దాన్నే సరఫరా చేశారు. ఆ తరువాత ముద్రితమైన బైబిల్ అనువాదాలు కూడా దీని ఆధారంగానే వచ్చాయి.
↵బైబిల్‌ని తెలుగులో అనువదించే ఘనత దక్కించుకున్న లండన్ మిషనరీ సొసైటీ.. మద్రాస్ ప్రెసిడెన్సీలోని ఉత్తర సర్కారులో (ప్రస్తుత కోస్తాంధ్రలోని ఉత్తర భాగాలు - విజయవాడ నుంచి పైన) ప్రారంభమైన తొలి ప్రొటెస్టెంట్ మిషనరీ.
1805లో వారు విశాఖ కేంద్రంగా కార్యక్రమాలు ప్రారంభించారు. ఆ తరువాత విశాఖలో వచ్చిన మిషనరీలు కూడా తెలుగు అనువాదాలు కొనసాగించాయి.
అనంతరం బైబిల్ అనువాదాలను రివిజన్ చేసే కార్యక్రమం జరిగింది. మద్రాస్ ఆగ్జిలరీ బైబిల్ సొసైటీ ఒక బైబిల్ రివిజన్ కమిటీ వేసింది. అప్పుడు బైబిల్ తెలుగును రివిజన్ చేసిన వారిలో జాన్ హే, రెవరెండ్ పులిపాక జగన్నాథంల పేర్లు ప్రముఖంగా వినిపించాయి.
1818లో కేవలం బైబిల్ కొత్త నిబంధన మాత్రమే అనువాదం అయింది↵అప్పటికి పాత నిబంధన అనువాదం ప్రారంభం కాలేదు↵అప్పట్లో కొత్త నిబంధనను కూడా రెండు సంపుటాలుగా ముద్రించారు↵బైబిల్ అనువాదానికి సంబంధించిన ఈ సమాచారం అంతా మిషనరీల రికార్డుల్లో నమోదయ్యాయి↵తొలి ప్రతి 2వ వాల్యూమ్ ప్రస్తుతం బెంగళూరులోని యునైటెడ్ థియోలాజికల్ కాలేజీలో ఉంది↵తొలి ప్రతి మరికొన్ని కాపీలు బెంగళూరులోని బైబిల్ సొసైటీ ఆఫ్ ఇండియాలో ఉన్నాయి↵తొలి ప్రతి మొదటి వాల్యూమ్ మాత్రం లండన్‌లోని బ్రిటిష్ లైబ్రరీలో ఉంది↵తొలి ప్రతి 2వ వాల్యూమ్ కాపీ 2005లో విశాఖలో లండన్ మిషనరీస్ సంస్థ ద్విశతాబ్ది (200) వార్షికోత్సవం సందర్భంగా తెప్పించారు↵అప్పటి బిషప్ ఆదేశాల మేరకు దాన్ని బెంగళూరు పంపించారు↵కొత్త నిబంధన అనువాదానికి దాదాపు పదేళ్లు పట్టింది↵బైబిల్ పాత నిబంధన హిబ్రూ భాషలో, కొత్త నిబంధన గ్రీకు భాషలో రాసి ఉంది↵కొత్త నిబంధనను గ్రీకు నుంచి లాటిన్ భాషకు అనువదించిన సెప్టెంబరు 30వ తేదీని ఐక్యరాజ్యసమితి అంతర్జాతీయ అనువాదాల దినోత్సవంగా నిర్వహిస్తోంది
బయటి లింకులు
1) https://www.thehindu.com/news/national/andhra-pradesh/telugu-bible-turns-200/article25074935.ece
2) https://www.thehindu.com/news/cities/Visakhapatnam/first-teloogoo-bible-translation-happened-in-vizagapatam/article7710091.ece
3) http://www.lmmcsichurch.com/history.php
4) https://en.wikipedia.org/wiki/Bible_Society_of_India_Andhra_Pradesh_Auxiliary
5) https://www.youtube.com/watch?v=A-tPaqwMYHs
6) https://www.youtube.com/watch?v=JSFLWa2AU5o
వర్గం:తెలుగు లో తొలి బైబిల్ వర్గం:బైబిల్ అనువాదం విశాఖ లో
గ్రహ భేదం
కర్ణాటక సంగీతంలో ఒక రాగం లో ఉన్న స్వరస్థానాలను తీసుకుని, అందులో ఆధార షడ్జమం స్థానాన్ని వేరే స్వరస్థానానికి మారిస్తే వేరే రాగం వస్తుంది, ఈ ప్రక్రియని గ్రహ భేదం అంటారు. గ్రాహం అనే పదం స్థానాన్ని, భేదం అనే పదం మార్పు ని సూచిస్తాయి. ఆధార షడ్జమాన్ని మార్చడం మూలంగా ఈ ప్రక్రియ ని శృతి భేదం లేదా స్వర భేదం అని కూడా అంటారు. ఈ ప్రక్రియ ని హిందుస్తానీ సంగీతంలో మూర్ఛన అని అంటారు (కర్ణాటక సంగీతంలో మూర్ఛన అనే పదం ఒక రాగం యొక్క ఆరోహ అవరోహాలని సూచించడానికి వాడతారు).
నిర్వచనం
ఒక రాగం లో షడ్జమం స్వరస్థానాన్ని అదే రాగం లో ఉన్న పై స్వరస్థానాల స్థానంలోకి మారుస్తూ మిగితా స్వరస్థానములను అలాగే ఉంచితే వేరే రాగం వస్తుంది. ఈ ప్రక్రియ ని గ్రహ భేదం అంటారు.
ఆచరణాత్మక ప్రదర్శన
ఒక సాధారణ ప్రయోగం ద్వారా గ్రహ భేదం అనే ప్రక్రియ ని తెలుసుకోవచ్చు. ముందుగా ఒక రాగం, శృతి ఎంచుకోవాలి. తంబురా లేదా స్రుతి పెట్టెలో ఎంచుకున్న శృతి వాయించాలి. అది అలా వాయిస్తుండగా, ఒక సంగీత వాయిద్యం (కీబోర్డు లేదా వాయులిం) మీద ఎంచుకున్న రాగం స్వరస్థానాలు వాయించాలి. అప్పుడు శృతి పెట్టిలో (లేదా తంబురాలో) శృతిని అదే రాగంలో పై స్వరస్థానాలకి మార్చాలి (అంటే ఆధార షడ్జమాన్ని మార్చాలి). ఈ మార్పు మూలంగా సంగీత వాయిద్యంలో వాయిస్తున్న స్వరాలూ వేరే రాగంలో స్వరస్థానములలాగా వినిపిస్తాయి.
ఉదాహరణ
శంకరాభరణం రాగం స్వరస్థానాలపై గ్రహ భేదం చేస్తే విభిన్న మేళకర్త రాగాలు వస్తాయి: మేచకల్యాణి, హనుమతోడి, నటభైరవి, ఖరహరప్రియ ఇంకా హరికాంభోజి.
మేళకర్త రాగాలు
మేళకర్త రాగాలపై గృహ భేదం ప్రయోగిస్తే సహజంగా ఇతర మేళకర్త రాగాలు ఉద్భవిస్తాయి. 72లో 16 మేళకర్త రాగాలు మాత్రమే పైన వివరించబడిన చెల్లని మేళకర్త రాగాలకు దారి తీస్తాయి.
కనకాంగి
కనకాంగి రాగంపై గ్రహ భేదం చేస్తే కామావర్ధిని రాగం వస్తుంది. అలాగే కామావర్ధిని రాగంపై గ్రహ భేదం చేస్తే కనకాంగి  రాగం వస్తుంది.
మాయామాళవగౌళ
మాయామాళవగౌళ రాగంపై గ్రహ భేదం చేస్తే రసికప్రియ ఇంకా సింహేంద్రమధ్యమం రాగాలు వస్తాయి.
రాగవర్ధిని
రాగవర్ధిని రాగంపై గ్రహ భేదం చేస్తే వరుణప్రియ రాగం వస్తుంది. అలాగే వరుణప్రియ రాగంపై గ్రహ భేదం చేస్తే రాగవర్ధిని రాగం వస్తుంది.
వాచస్పతి
వాచస్పతి రాగంపై గ్రహ భేదం చేస్తే చారుకేశి గౌరీమనోహరి ఇంకా నాటకప్రియ రాగాలు వస్తాయి.
షణ్ముఖప్రియ
షణ్ముఖప్రియ రాగంపై గ్రహ భేదం చేస్తే షూలిని, ధేనుకా ఇంకా చిత్రాంబరి రాగాలు వస్తాయి.
రత్నాంగి
రత్నాంగి రాగంపై గ్రహ భేదం చేస్తే గమనాశ్రమ ఇంకా ఝన్కారధ్వని రాగాలు వస్తాయి.
గానమూర్తి
గానమూర్తి రాగంపై గ్రహ భేదం చేస్తే విశ్వంభరి ఇంకా షామలాంగి రాగాలు వస్తాయి.
వనస్పతి
వనస్పతి రాగంపై గ్రహ భేదం చేస్తే మారరంజని రాగం వస్తుంది. అలాగే మారరంజని రాగంపై గ్రహ భేదం చేస్తే వనస్పతి రాగం వస్తుంది.
మానవతి
మానవతి రాగంపై గ్రహ భేదం చేస్తే కాంతామణి రాగం వస్తుంది. అలాగే కాంతామణి రాగంపై గ్రహ భేదం చేస్తే మానవతి రాగం వస్తుంది.
సూర్యకాంతం
సూర్యకాంతం రాగంపై గ్రహ భేదం చేస్తే సేనావతి ఇంకా లతాంగి రాగాలు వస్తాయి.
కోకిలప్రియ
కోకిలప్రియ రాగంపై గ్రహ భేదం చేస్తే రిషభప్రియ రాగం వస్తుంది. అలాగే రిషభప్రియ రాగంపై గ్రహ భేదం చేస్తే కోకిలప్రియ రాగం వస్తుంది.
గాయకప్రియ
గాయకప్రియ రాగంపై గ్రహ భేదం చేస్తే ధాతువర్ధని రాగం వస్తుంది. అలాగే ధాతువర్ధని రాగంపై గ్రహ భేదం చేస్తే గాయకప్రియా రాగం వస్తుంది.
ధర్మావతి
ధర్మావతి రాగంపై గ్రహ భేదం చేస్తే చక్రవాకం ఇంకా సరసాంగి రాగాలు వస్తాయి.
నాగనందిని
నాగనందిని రాగంపై గ్రహ భేదం చేస్తే భావప్రియ ఇంకా వాగధీశ్వరి రాగాలు వస్తాయి.
గాంగేయభూషణి
గాంగేయభూషణి రాగంపై గ్రహ భేదం చేస్తే నీతిమతి రాగం వస్తుంది. అలాగే నీతిమతి రాగంపై గ్రహ భేదం చేస్తే గాంగేయభూషణి రాగం వస్తుంది.
చలనాట
చలనాట రాగంపై గ్రహ భేదం చేస్తే శుభపంతువరాళి రాగం వస్తుంది. అలాగే శుభపంతువరాళి రాగంపై గ్రహ భేదం చేస్తే చలనాట రాగం వస్తుంది.
షడ్విధమార్గిని
షడ్విధమార్గిని రాగంపై గ్రహ భేదం చేస్తే నాసికాభూషని రాగం వస్తుంది. అలాగే నాసికాభూషని రాగంపై గ్రహ భేదం చేస్తే షడ్విధమార్గిని రాగం వస్తుంది.
జన్య రాగాలు
గ్రహ భేదం అనే ప్రక్రియని జన్య రంగాలపై కుడా వాడచ్చు. దీని వల్ల కొత్త రాగాల ఉత్పత్తి కూడా సంభవిచచ్చు. సిద్ధాంతపరంగా ఇటువంటి రాగాలు చెల్లుబాటు అయినప్పటికీ వీటి ప్రయోగం ఎవరూ చెయ్యలేదు.
శివరంజని
''శివరంజని రాగంపై గ్రహ భేదం చేస్తే రేవతి ఇంకా సునాదవినోదిని రాగాలు వస్తాయి..
సంగీతా ఘోష్
సంగీతా ఘోష్ (జననం 18 ఆగస్టు 1976) భారతదేశానికి చెందిన మోడల్, సినిమా, టెలివిజన్ నటి. ఆమె దేస్ మే నిక్లా హోగా చాంద్‌లో టెలివిజన్ సీరియల్ లో పమ్మీ పాత్రకుగాను మంచి పేరు తెచ్చుకుంది. సంగీతా ఘోష్ అవార్డు షోలు, టెలివిజన్ సిరీస్‌లకు యాంకర్‌గా &హోస్ట్‌గా పని చేసి షబీర్ అహ్లువాలియాతో కలిసి నాచ్ బలియే షోకు వ్యాఖ్యాతగా వ్యవహరించింది.
గ్రహ భేదం
హంసధ్వని
హంసధ్వని రాగంపై గ్రహ భేదం చేస్తే నాగస్వరాలి రాగం వస్తుంది.
సంగీతా ఘోష్
బయటి లింకులు
వర్గం:1976 జననాలు వర్గం:భారతీయ సినిమా నటీమణులు
గ్రహ భేదం
అభోగి
అభోగి రాగంపై గ్రహ భేదం చేస్తే కళాసావేరి ఇంకా వలజి రాగాలు వస్తాయి.
అమృతవర్షిని
అమృతవర్షిని రాగంపై గ్రహ భేదం చేస్తే కర్ణాటక శుద్ధ సావేరి రాగం వస్తుంది.
గంభీరనాట
గంభీరనాట రాగంపై గ్రహ భేదం చేస్తే భూపాలం ఇంకా హంసనాదం రాగం వస్తుంది.
1997 (తెలుగు సినిమా)
1997 2021లో విడుదల కానున్న తెలుగు సినిమా. ఈశ్వర్ పార్వతి మూవీస్ బ్యానర్‌పై మీనాక్షి రమావత్ నిర్మించిన ఈ సినిమాకు డా.మోహన్ దర్శకత్వం వహించాడు. నవీన్ చంద్ర, శ్రీకాంత్‌ అయ్యంగర్‌, కోటి, డా.మోహన్ ప్రధాన పాత్రల్లో నటించిన ఈ సినిమా ఫస్ట్ లుక్ మోషన్ పోస్టర్‌ను 2021 ఆగస్టు 02న విడుదల చేసి, ఈ సినిమాను నవంబరు 26న విడుదలైంది.
మూలాలు
వర్గం:2021 తెలుగు సినిమాలు వర్గం:2021 సినిమాలు
గాదె వెంకటరెడ్డి
గాదె వెంకటరెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ రాష్ట్రంలో మంత్రిగా పని చేశాడు.
రాజకీయ జీవితం
గాదె వెంకటరెడ్డి కాంగ్రెస్ పార్టీ ద్వారా రాజకీయాల్లోకి వచ్చి 1967లో జరిగిన అసెంబ్లీ ఎన్నికల్లో పరుచూరు నియోజకవర్గం నుండి పోటీ చేసి తొలిసారి ఎమ్మెల్యేగా గెలిచాడు. ఆయన తరువాత 1972 లో కాంగ్రెస్ అభ్యర్దిగా 1978 లో జనతా పార్టీ అభ్యర్దిగా పోటీ చేసి రెండు సార్లు మద్దుకూరి నారాయణ రావు పై పరాజయం చెందారు. 1983, 1985 ,1989 ఎన్నికల్లో వరుసగా తెలుదేశం పార్టీ అభ్యర్దుల చేతులలో ఓటమి పాలయ్యాడు.
వెంకటరెడ్డి 1991 ఉప ఎన్నికల్లో, 1994 సార్వత్రిక ఎన్నికల్లో పరుచూరు ఎమ్మెల్యేగా ఎన్నికయ్యాడు. ఆయన ఆ ఎన్నికల్లో గెలుపొందిన తరువాత నేదురుమల్లి జనార్ధనరెడ్డి, కోట్ల విజయభాస్కరరెడ్డి మంత్రివర్గంలో మంత్రిగా పని చేశాడు.
గాదె వెంకటరెడ్డి 1999లో జరిగిన అసెంబ్లీ ఎన్నికల్లో ఓటమి పాలై, 2004లో మరియు 2009లో జరిగిన ఎన్నికల్లో బాపట్ల నుండి ఎమ్మెల్యేగా గెలిచి వైఎస్‌ రాజశేఖర్ రెడ్డి మరియు కొణిజేటి రోశయ్య మంత్రివర్గంలో దేవాదాయ శాఖ మంత్రిగా పని చేశాడు.
ఉమ్మడి ఆంధ్రప్రదేశ్ రాష్ట్ర విభజన తరువాత 2014లో జరిగిన ఎన్నికల్లో ఆయన పోటీ చేయలేదు.
గాదె వెంకటరెడ్డి 29 ఏప్రిల్ 2016లో కాంగ్రెస్ పార్టీ కి రాజీనామా చేసి తెలుగుదేశం పార్టీ లో చేరాడు. ఆయన తెలుగుదేశం పార్టీ కి రాజీనామా చేసి 16 మార్చి 2020న వైఎస్సార్ కాంగ్రెస్ పార్టీ లో చేరాడు.
మూలాలు
వర్గం:గుంటూరు జిల్లా వ్యక్తులు వర్గం:గుంటూరు జిల్లా రాజకీయ నాయకులు
జువ్వాడి శ్రీదేవి
జువ్వాడి శ్రీదేవి భారతదేశానికి చెందిన న్యాయమూర్తి. ఆమెను తెలంగాణ హైకోర్టు న్యాయమూర్తిగా 2022 ఫిబ్రవరి 3న సుప్రీంకోర్టు కొలీజియం కేంద్ర ప్రభుత్వానికి సిఫారసు చేసింది.
జననం, విద్యాభాస్యం
జువ్వాడి శ్రీదేవి 1972లో జువ్వాడి సూర్యారావు, భారతి దంపతులకు జన్మించింది. ఆమె ఎల్‌ఎల్‌బీ పూర్తి చేసి 1997 అక్టోబర్‌ 31న హైకోర్టులో న్యాయవాదిగా పేరు నమోదు చేసుకుంది.
మూలాలు
వర్గం:1972 జననాలు వర్గం:న్యాయమూర్తులు వర్గం:న్యాయవాదులు
జ్యోతుల నెహ్రూ
జ్యోతుల నెహ్రూ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన జగ్గంపేట నియోజకవర్గం నుండి మూడు సార్లు ఎమ్మెల్యేగా పని చేశాడు.
రాజకీయ ప్రస్థానం
జ్యోతుల నెహ్రూ 2014లో జరిగిన ఎన్నికల్లో వైఎస్సార్ కాంగ్రెస్ పార్టీ నుండి పోటీ చేసి తన సమీప ప్రత్యర్థి టీడీపీ అభ్యర్థి జ్యోతుల చంటిబాబు పై 15,932 ఓట్ల మెజారిటీతో ఎమ్మెల్యేగా గెలిచాడు. ఆయన తరువాత అసెంబ్లీలో వైఎస్ఆర్ కాంగ్రెస్ పార్టీ డిప్యూటీ ఫ్లోర్ లీడర్ గా, వైఎస్సార్ కాంగ్రెస్ పార్టీ తూర్పు గోదావరి జిల్లా అధ్యక్షునిగా పని చేశాడు. జ్యోతుల నెహ్రూ 12 ఏప్రిల్ 2016న వైఎస్సార్ కాంగ్రెస్ పార్టీ నుండి తెలుగుదేశం పార్టీ లో చేరాడు.
జ్యోతుల నెహ్రూ 2019లో జరిగిన ఎన్నికల్లో తెలుగుదేశం పార్టీ అభ్యర్థిగా జగ్గంపేట నియోజకవర్గం నుండి పోటీ చేసి వైఎస్సార్ కాంగ్రెస్ పార్టీ అభ్యర్థి జ్యోతుల చంటిబాబు చేతిలో 23365 ఓట్ల తేడాతో ఓటమిపాలయ్యాడు. ఆయన తరువాత తెలుగుదేశం పార్టీ రాష్ట్ర ఉపాధ్యక్షుడిగా పని చేసి 2 ఏప్రిల్ 2021 ఆ పదవికి రాజీనామా చేశాడు.
మూలాలు
వర్గం:తూర్పు గోదావరి జిల్లా వ్యక్తులు వర్గం:తూర్పు గోదావరి జిల్లా రాజకీయ నాయకులు
సింధునదీ జలాల ఒప్పందం
కుడి|378x378px|The Indus river basin సింధు నదీజలాల ఒప్పందం అన్నది ప్రపంచ బ్యాంకు (అప్పట్లో అంతర్జాతీయ అభివృద్ధి, పునర్నిర్మాణ బ్యాంకు) మధ్యవర్తిత్వంతో భారతదేశం, పాకిస్తాన్ ల నడుమ ఏర్పడ్డ నీటి పంపిణీ ఒప్పందం. ఈ ఒప్పందంపై 1960 సెప్టెంబరు 19న అప్పటి భారత ప్రధాని జవహర్ లాల్ నెహ్రూ, పాకిస్తాన్ అధ్యక్షుడు ఆయుబ్ ఖాన్ లు సంతకం చేశారు. ఈ ఒప్పందం ప్రకారం తూర్పు నదులు మూడు - బియాస్, రావి, సట్లెజ్ లపై భారతదేశానికి, మూడు పశ్చిమ నదులు - సింధు, చీనాబ్, ఝీలంలపై పాకిస్తాన్‌కూ నియంత్రణ ఉంటుంది. జలాలు ఎలా పంచుకోవాలన్న విషయం ఈ సందర్భంలో మరింత  వివాదాస్పదం. పాకిస్తాన్ నదులు భారతదేశంలో మొదట ప్రవహిస్తూండడంతో ఒప్పందం భారతదేశాన్ని నీటిని సాగు, రవాణా, విద్యుత్ ఉత్పత్తి  అవసరాలకు వినియోగించుకోమంటూనే నదులపై భారతీయ నిర్మాణాలు చేయదగ్గవి, చేయరానివేమిటో నిర్ధారించింది. సింధునదీ  పరీవాహక ప్రాంతపు నదుల జన్మస్థానం భారతదేశం కావడంతో  భారతదేశం పాకిస్తాన్‌లో కరువు, కాటకాలు  సృష్టించగలదనీ, ప్రత్యేకించి  యుద్ధ సమయంలో చేస్తుందనీ పాకిస్తాన్‌కు ఉన్న భయాల వల్ల ఈ ఒప్పందం ఏర్పడింది. 1960లో ఒప్పందం అమలులోకి వచ్చిన నాటి నుంచి, భారతదేశం, పాకిస్తాన్లు జలాల గురించి యుద్ధంలోకి వెళ్ళలేదు. అనేక విభేదాలు, వివాదాలు ఒప్పందం పరిధిలోని న్యాయపరమైన పద్ధతుల్లోనే పరిష్కరించుకున్నారు. నిపుణులు కొన్ని సాంకేతిక నిర్దేశాలను నవీకరించి, వాతావరణ మార్పులకు అనుగుణంగా ఒప్పందపు పరిధిని విస్తరించాలనడం ఎలావున్నా, ప్రస్తుతం ప్రపంచంలోనే ఈ ఒప్పందం అత్యంత విజయవంతమైన నీటి పంపకం ఒప్పందంగా పేరొందింది. ఒప్పందపు నిబంధనలకు అనుగుణంగా భారతదేశం మొత్తం సింధు నదీ జలాల్లో 20% మాత్రమే ఉపయోగించుకోగలుగుతుంది.
నిబంధనలు
సింధు నదీ వ్యవస్థలో మూడు పశ్చిమ నదులు - సింధు, ఝీలం, చీనాబ్, మూడు తూర్పు నదులు సట్లెజ్, బియాస్, రావి ఉన్నాయి. ఒప్పందంలోని 5.1 ఆర్టికల్, సింధు నదిలో తూర్పు ఒడ్డు నుంచి కలిసిపోయే రావి, బియాస్, సట్లెజ్, ఝీలం, చీనాబ్ ల పంపిణీ The treaty, under Article 5.1, envisages the sharing of waters of the rivers Ravi, Beas, Sutlej, Jhelum and Chenab which join the Indus River on its left bank (eastern side) in Pakistan. According to this treaty, Ravi, Beas and Sutlej, which constitute the eastern rivers, are allocated for exclusive use by India before they enter Pakistan. However, a transition period of 10 years was permitted in which India was bound to supply water to Pakistan from these rivers until Pakistan was able to build the canal system for utilization of waters of Jhelum, Chenab and the Indus itself, allocated to it under the treaty. Similarly, Pakistan has exclusive use of the western rivers Jhelum, Chenab and Indus. Pakistan also received one-time financial compensation for the loss of water from the eastern rivers. Since March 31, 1970, after the 10-year moratorium, India has secured full rights for use of the waters of the three rivers allocated to it. The treaty resulted in partitioning of the rivers rather than sharing of their waters.
మూలాలు
వర్గం:1960 లో భారతదేశం వర్గం:నదీ జలాల ఒప్పందాలు వర్గం:భారతదేశ చరిత్ర వర్గం:భారత పాకిస్తాన్ సంబంధాలు
నరసింహపురం (సినిమా)
నరసింహపురం 2021, జూలై 30న విడుదలైన తెలుగు సినిమా. గీత్ గౌరవ్ సినిమాస్ బ్యానరులో పి.ఆర్.క్రియేషన్స్ సమర్పణలో శ్రీరాజ్ బళ్ళ-టి. ఫణిరాజ్ గౌడ్-నందకిశోర్ ధూళిపాల నిర్మించిన ఈ సినిమాకు శ్రీరాజ్ బళ్ళ దర్శకత్వం వహించాడు. ఇందులో నందకిశోర్, సిరి హనుమంతు, ఉష, విజయ్ కుమార్, రంగధామ్ తదితరులు నటించారు.
ప్రచారం
ఈ సినిమా ఫస్ట్ లుక్‌ను విజయదశమి సందర్భంగా 2020, అక్టోబరు 27న సినీ దర్శకనిర్మాత తమ్మారెడ్డి భరద్వాజ విడుదల చేశాడు. 2021, మార్చి 12న ఈ సినిమా టీజర్‌ను సినీ నటుడు విక్టరీ వెంకటేష్ విడుదల చేశాడు. 2021, జూలై 27న హైదరాబాదులోని ప్రసాద్ ల్యాబ్స్ లో జరిగిన ఫ్రీ రిలీజ్ ఈవెంట్ లో జడ్చర్ల ఎమ్మెల్యే సి. లక్ష్మా రెడ్డి, సినీ నటుడు శ్రీకాంత్, సినీ దర్శకనిర్మాత తమ్మారెడ్డి భరద్వాజ, నటుడు సమీర్ లతోపాటు చిత్ర యూనిట్ పాల్గొన్నారు.
పాటలు
ఈ సినిమాకు ఫ్రాంక్లిన్ సుకుమార్ సంగీతం అందించగా, గడ్డం వీరు పాటలు రాసాడు.
ఇతర లంకెలు
వర్గం:2021 తెలుగు సినిమాలు వర్గం:తెలుగు కుటుంబకథా చిత్రాలు వర్గం:తెలుగు ప్రేమకథ చిత్రాలు
సిల్లీ ఫెలోస్
సిల్లీ ఫెలోస్ 2018, సెప్టెంబరు 7న విడుదలైన తెలుగు చలనచిత్రం. భీమినేని శ్రీనివాసరావు దర్శకత్వంలో అల్లరి నరేష్, సునీల్, చిత్ర శుక్ల, నందిని రాయ్ ముఖ్యపాత్రల్లో నటించగా, శ్రీ వసంత్ సంగీతం అందించాడు. వెలైను వంధుట్ట వెల్లకారన్‌ అనే తమిళ చిత్రాన్ని రిమేక్ చేసి రూపొందించినదీ చిత్రం.
కథ
జయప్రకాశ్ రెడ్డి ఓ ప్రాంతానికి ఎమ్మెల్యేగా ఉంటాడు. ఆ ఎమ్మెల్యేకు నమ్మినబంటు ఇంకా చెప్పాలంటే రాంబంటుగా ఉంటాడు నరేష్. ఇందులో నరేష్ స్వార్ధం ఉంది. జయప్రకాశ్ రెడ్డి ఎమ్మెల్యే నుంచి మంత్రి పదవిని అలంకరిస్తే తాను ఎమ్మెల్యే అవ్వాలని అనుకుంటాడు. ఎమ్మెల్యే జయప్రకాశ్ రెడ్డి చేత కొన్ని మంచి పనులు చేయించేందుకు సిద్దమవుతాడు. ఇందులో భాగంగా సామూహిక వివాహ కార్యక్రమాలు చేపట్టేందుకు సిద్ధమౌతాడు. ఈ కార్యక్రమం అభాసుపాలవ్వకుండా ఉండేందుకు నరేష్ తన స్నేహితుడైన సునీల్ కి బలవంతంగా ఓ చిత్రతో పెళ్లి చేస్తాడు. ఇక తన ప్రియురాలు పూర్ణను పోలీస్ ను చేయడానికి ఎమ్మెల్యే జయప్రకాశ్ రెడ్డి చేత రూ. లక్షలు లంచం ఇప్పిస్తాడు. ఈ సమయంలో చిత్రకు, సునీల్ కు గొడవలు జరిగి విడిపోవాలని అనుకుంటారు. అందుకు జయప్రకాశ్ రెడ్డి సాక్ష్యం కావాలి. ఇదే సమయంలో జయప్రకాశ్ రెడ్డికి ఓ ప్రమాదం జరిగి కోమాలోకి వెళ్తాడు. ఇక జయప్రకాశ్ రెడ్డి దగ్గర రూ.500 కోట్లకు సంబంధించిన ఓ రహస్యం ఉందనితెలుస్తుంది, మరి జయప్రకాశ్ రెడ్డి కోమాలోనుంచి బయటకు వచ్చాడా..? ఆ రూ.500 కోట్లు ఎవరివి..? అన్నది మిగతా కథ.
ఇతర లంకెలు
వర్గం:2018 తెలుగు సినిమాలు వర్గం:తెలుగు కుటుంబకథా చిత్రాలు వర్గం:తెలుగు ప్రేమకథ చిత్రాలు వర్గం:తెలుగు హాస్యచిత్రాలు వర్గం:అల్లరి నరేష్ నటించిన చిత్రాలు వర్గం:సునీల్ నటించిన చిత్రాలు వర్గం:జయప్రకాశ్ రెడ్డి నటించిన చిత్రాలు వర్గం:బ్రహ్మానందం నటించిన సినిమాలు వర్గం:చలపతి రావు నటించిన చిత్రాలు
బ్రహ్మాస్త్రం (పౌరాణిక ఆయుధం)
ఇదే పేరుగల తెలుగు సినిమా కోసం బ్రహ్మాస్త్రం (సినిమా) చూడండి
బ్రహ్మాస్త్రం, పురాణేతిహాసాలలో అనేక మార్లు ప్రస్తావింపబడిన ఒక అస్త్రం. రామాయణం యుద్ధకాండలో రావణ సంహారానికి రాముడు బ్రహ్మాస్త్రాన్ని ప్రయోగించాడు. ఆ ఘట్టం వర్ణన ఇలా ఉంది - "రామా! ఇలా కాదు. బ్రహ్మాస్త్రాన్ని సంధించు" అని మాతలి అన్నాడు. అప్పుడు రాముడు తనకు అగస్త్యుడిచ్చిన బ్రహ్మాస్త్రాన్ని తీశాడు.
అది బుసలు కొడుతున్న సర్పంలా ప్రకాశిస్తున్నది. పూర్వం బ్రహ్మదేవుడు దీనిని ఇంద్రునికొరకై నిర్మించి ఇచ్చాడు. దాని వేగ సాధనములైన రెక్కలలో వాయువు, ములికిలో అగ్ని సూర్యులు, బరువులో మేరు మందర పర్వతాలు అధిష్టాన దేవతలుగా ఉన్నారు. దాని శరీరం బ్రహ్మమయం. దాని దేహము మంటలతో నిండి ఉంది. బంగారముతో అలంకరింపబడిన దాని పొన్ను ప్రకాశిస్తుంది. అది సకలభూతములలోని తేజస్సుతో నిర్మింపబడి సూర్యునివలె ప్రకాశిస్తున్నది. ధూమముతో కూడిన ప్రళయకాలాగ్నివలె ప్రజ్వలిస్తున్నది. అది నరులు, గజములు, అశ్వముల సముదాయమును, బ్రద్దలుకొట్టినది. ఎన్నో ద్వారములను, కోట గడియలను, పర్వతములను బ్రద్దలుకొట్టినది. దాని శరీరము రక్తము చేత, క్రొవ్వు చేత పూయబడి భయంకరముగా ఉండెను. వజ్రమువంటి సారము కలది. భయంకరమైన ధ్వని చేయునది. యుద్ధములో డేగలకు, గ్రద్దలకు, నక్కల గుంపులకు, రాక్షసులకు ఆహారమునిచ్చునది. గరుత్మంతుని విచిత్ర వర్ణములు గల అనేక విధములైన రెక్కలు కట్టబడి మంచి వేగము ఉండునట్లు చేయబడినది.
రామాయణంలోనే బ్రహ్మాస్త్రం ప్రస్తావన మరికొన్ని చోట్ల ఉంది (1) హనుమంతుని బంధించడానికి ఇంద్రజిత్తు బ్రహ్మాస్త్రాన్ని విడిచాడు. కాని బ్రహ్మాస్త్రం వలన హనుమంతునికి ప్రభావం లేదని అంతకు ముందు బ్రహ్మ వరమిచ్చాడు. అయినా బ్రహ్మపట్ల గౌరవం వలన హనుమంతుడు మూర్ఛిల్లినట్లు నటించాడు. వేరే బంధాలు ఉన్న చోట బ్రహ్మాస్త్రం బంధఁ ఉండడు. బ్రహ్మాస్త్రాన్ని ప్రయోగించిన తరువాత ఇతర అస్త్రాలను ప్రయోగించడం సాధ్యం కాదు (2) యుద్ధంలో ఒకసారి లక్ష్మణుడు బ్రహ్మాస్త్రాన్ని ప్రయోగించబోతే రాముడు వారించాడు. ఎందుకంటే అది లోక వినాశానికి దారి తీస్తుందని (3) యుద్ధంలో ఇంద్రజిత్తు బ్రహ్మాస్త్రాన్ని ప్రయోగించాడు. సమస్త వానరసేన అపుడు మూర్ఛిల్లాయి. రామలక్ష్మణులు కూడా బ్రహ్మాస్త్రాన్ని మన్నింపక తప్పలేదు. తరువాత హనుమంతుడు ఓషధీపర్వతాన్ని తెచ్చి వారందరినీ సృహలోకి తెచ్చాడు. మహాభారతం చివరిఘట్టంలో బ్రహ్మాస్త్రం ప్రయోగం ఉంది. అశ్వత్థామ బ్రహ్మాస్త్రాన్ని ప్రయోగిస్తాడు కాని దానిని ఉపసంహరించడం అతనికి తెలియదు.
వెలుపలి లంకెలు
వర్గం:దేవతల ఆయుధాలు
సూరేపల్లి నంద
సూరేపల్లి నంద భారతదేశానికి చెందిన న్యాయమూర్తి. ఆమెను తెలంగాణ హైకోర్టు న్యాయమూర్తిగా 2022 ఫిబ్రవరి 3న సుప్రీంకోర్టు కొలీజియం కేంద్రప్రభుత్వానికి సిఫారసు చేసింది.
వృత్తి జీవితం
సూరేపల్లి నందా హైకోర్టులో సివిల్‌, క్రిమినల్‌  న్యాయవాదిగా ప్రాక్టీస్ ప్రారంభించి ఉమ్మడి ఆంధ్రప్రదేశ్ రాష్ట్రంలో లీగల్‌ సర్వీసెస్‌ అథారిటీ ప్యానల్‌ న్యాయవాదిగా, కమిటీ సభ్యురాలిగా, పలు జిల్లాల్లో లాయర్ల లీగల్‌ ఎయిడ్‌ ప్యానల్‌లో సభ్యురాలిగా, బార్‌ కౌన్సిల్‌కు స్టాండింగ్‌ కౌన్సెల్‌గా, 2001-04 మధ్య ప్రభుత్వ సహాయ న్యాయవాదిగా, 2010-15 మధ్య కేంద్ర ప్రభుత్వ న్యాయవాదిగా,  పలు బ్యాంకులు, ఎన్‌ఐఆర్డీ, మహిళా కమిషన్‌కు స్టాండింగ్‌ కౌన్సెల్‌గా వివిధ హోదాల్లో పని చేసి లో 2021 జూలై 3న హైకోర్టులో సీనియర్‌ న్యాయవాదిగా పదోన్నతి అందుకుంది. ఆమెను తెలంగాణ హైకోర్టు న్యాయమూర్తిగా 2022 ఫిబ్రవరి 3న సుప్రీంకోర్టు కొలీజియం కేంద్ర ప్రభుత్వానికి సిఫారసు చేసింది. సుప్రీంకోర్టు కొలీజియం చేసిన సిఫార్సులను రాష్ట్రపతి రామ్‌నాథ్ కోవింద్ 2022 మార్చి 22న ఆమోదించాడు. సూరేపల్లి నంద 2022 మార్చి 24న తెలంగాణ హైకోర్టు న్యాయమూర్తిగా ప్రమా‌ణ‌స్వీ‌కారం చేసింది.
మూలాలు
వర్గం:న్యాయవాదులు
ఆక్యుప్రెషర్
ఎటువంటి మందుల్లేకుండా నిర్వహించే వైద్యవిధానాలు ఇటీవల కాలంలో మంచి ప్రజాదరణ పొందుతున్నాయి. ఇటువంటి వాటిలో ఆక్యుప్రెషర్‌, రేకీలు నేడు ప్రపంచవ్యాప్తంగా గుర్తింపు పొందాయి. ప్రత్యామ్నాయ వైద్యములో రిఫ్లెక్సాలజీ అనేది ఒక ప్రాచీన రూపము. ఆక్యుప్రజర్, ఆయుర్వేద మర్దనల మాదిరిగా పోలిఉండే రిప్లెక్షాలజీని కొందరు పిలిచే ఆక్యుప్రెషర్‌ చికిత్స.. క్రీ.పూ. 5000 సంవత్సరాల కాలంలో మన దేశంలోనే ప్రారంభం కావడం విశేషం. ఆ కాలంలో ఋషులు, మహామునులు ఈ వైద్యం ద్వారా రోగాలను నయం చేసినట్టు చారిత్రక ఆధారాలు కూడా ఉండడం విశేషం.
లక్షణాలు
అరిచేతులు, అరికాళ్లలో శరీరంలోని వివిధ అవయవాలకు సంబంధించినటువంటి పాయింట్స్‌ ఉంటాయి. వీటిని యాక్టివేట్‌ చేయడం ద్వారా రిప్లెక్షాలజీలో చికిత్సలను నిర్వహిస్తారు. నడుము నొప్పి, మోకాళ్ల నొప్పులు, వెన్ను నొప్పులకు సంబంధించిన సమస్యలు ఈ వైద్యంతో పూర్తిగా నయమవుతాయని ఆక్యుప్రెషర్‌ /రిప్లెక్షాలజీ థెరపిస్ట్‌లు డాక్టర్‌ కె.నారాయణ, డాక్టర్‌ శ్రీనివాస్‌లు తెలిపారు. ఇవేగాకుండా ఐటి ఉద్యోగులకు స్పాండిలైటిస్‌ (మెడ, భుజాల నొప్పులు), నడుము నొప్పి, నిద్ర ఉండకపోవడం వంటి వాటిని ఈ చికిత్స ద్వారా పూర్తిగా నయం చేయవచ్చన్నారు. ఉదా: ఆక్యుప్రెజర్/రిప్లెక్షాలజీ పద్ధతితో ఒక బొటనవేలును మరో బొటనవేలుతో నెమ్మదిగా ఒత్తటంవల్ల మెదడు ఉత్తేజితమై ఏకాగ్రత పెరుగుతుంది. ఎక్కువసేపు చదువుకునేవాళ్లు మధ్యమధ్యలో ఇలా చేయటం మంచిది.
ఆక్యుప్రెషర్‌/రిప్లెక్షాలజీ ద్వారా గుండెజబ్బులు, ఆస్తమా, కిడ్నీ దెబ్బతినడం వంటి వ్యాధులకు చికిత్సలతో పాటు ఆడవారికి సంబంధించిన గైనిక్‌ సమస్యలను సైతం నయం చేయవచ్చు. నేడు ఈ వైద్య విధానం చైనా, జపాన్‌, థాయిలాండ్‌ తదితర దేశాల్లో విశేష ప్రాచర్యాన్ని పొందింది.
వైద్యవిధానం
మన శరీరంలోని ప్రతి అవయవమూ కండరాలు, నాడీ వ్యవస్థలతో పనిచేస్తుందనే సంగతి విదితమే. ఒక్కో శరీర భాగానికి సంబంధించి ఒక్కోచోట నాడులు కేంద్రీకృతమై వుంటాయి. ఆక్యుప్రెషర్‌తో దాదాపు 3000 సమస్యలకు చికిత్స దొరుకుతుంది. ఆక్యుప్రెషర్‌తో శరీరంలో శక్తి ప్రవహించే మార్గాలలోని కొన్ని కేంద్రాలను ఒత్తిడి ద్వారా ఉత్తేజితం చేయవచ్చు. మన శరీరంలోని వివిధ అవయవాలతో అనుసంధానమయ్యే మెరీడియన్లు 14 ఉంటాయి. ఈ మెరీడియన్ల ద్వారా శక్తి సమతులంగా, సమంగా ప్రవహించినప్పుడు మనం ఆరోగ్యంగా ఉంటాం. మనకు ఏదైన అనారోగ్యం లేదా నొప్పి వచ్చిందంటే ఈ శక్తి ప్రవాహంలో ఏదో సమస్య ఏర్పడినట్టే. మనకు సమస్యను బట్టి వాటికీ సంబంధించిన పాయింట్లలో ఒత్తిడి కలిగిస్తారు. దీని వలన మన శరీరంలో శక్తి ప్రవాహం సవ్యంగా జరిగి ఆ సమస్య నుండి ఉపశమనం పోందుతాము. వాటిపై ఒత్తిడి కలిగించి ప్రేరణ కలిగించి నట్లయితే ఆయా భాగాల్లో ఏర్పడిన లోపాలు సవరించబడి సక్రమంగా పనిచేస్తాయి. ఈ సనూత్రం ఆధారంగా కనిపెట్టిన చికిత్సావిధానమే రిఫ్లెక్సాలజీ.
శారీరకంగా అలసిపోతున్నారా? మానసికంగా ఆందోళన చెందుతున్నారా? రక్తపోటు, తలనొప్పి లాంటి రుగ్మతలు పీడిస్తున్నాయా? టెన్షన్‌కు గురవుతున్నారా? జ్ఞాపకశక్తి తగ్గిపోతోందా? ఇవన్నీ చిరాకుపెట్టే అంశాలే. బాధించే లక్షణాలే. స్థిమితం లేకుండా చేసి అనుక్షణం వేధించే భూతాలే. కానీ, ఇకపై ఇలాంటి సివ్టుమ్స్‌కు ఎంతమాత్రం చింతించాల్సిన అవసరం లేదు. వీటిని తరిమికొట్టే రిఫ్లెక్సాలజీ చికిత్స అమెరికా, బ్రిటన్‌ లాంటి అనేక దేశాల్లో ఎందరో చేయించుకుంటున్నారు. సత్వర ఫలితం కనిపించడంతో అనేకమంది ఈ రకమైన చికిత్స చేయించుకునేం దుకు ముందుకొస్తున్నారు. త్వరలో మనదేశంలోనూ అమలుచేసే అవకాశాలు ఉన్నాయి. ఇంతకీ రిఫ్లెక్సాలజీ చికిత్స ఎలా చేస్తారో, దానివల్ల ఎంతటి ప్రయోజనాలు ఉన్నాయో తెలుసుకుందాం.
పోటీ ప్రపంచంలో రోజురోజుకీ వత్తిడి పెరుగు తోంది. ఆందోళన కారణంగా నిద్రలేమి, జ్ఞాపకశక్తి తగ్గడం, ఇతరత్రా అనేక శారీరక, మానసిక జబ్బులు వస్తున్నాయి. ఇది నానాటికీ విస్తరిస్తోంది. ఎందరో ఈ రకమైన లక్షణాలతో ఇబ్బంది పడ్తున్నారు. చదువు, ఉద్యోగాల వేటలో ఉరుకులు, పరుగులు.. కెరీర్‌ డెవలప్‌మెంట్‌లో భాగంగా మరింత వత్తిడి. ఇల్లు, పెళ్ళి లాంటి అంశాల్లో మరో రకమైన అలసట. వెరసి జీవితమే ఒక పరుగు పందెం. ఒక రేస్‌ తర్వాత మరో రేస్‌. నిరంతరం గెలుపు దిశగా పరుగులెత్తడం. వత్తిడితో కూడిన విజయాలు, విషాదంతో కూడిన పరాజయాలు. ఈ మితిమీరిన వత్తిడి మానసిక ఆందోళనకు కారణమౌతోంది. అందుకే పెరిగిన పోటీలాగే జబ్బులూ పెరిగాయి. దాంతో ముఖంలో కాంతి పోవడం, కంటి కింద నల్లటి వలయాలు, కళ్ళలో కాంతి కరువవడం లాంటివి పైకి కనిపించే లక్షణాలు. కాగా, గుండె దడదడలాడటం, ఆకలి మందగించడం, నిద్రలేమి, అంతూఅదుపూ లేని ఆలోచనలు, అస్థిమితం, ఆందోళన లాంటివి ఇబ్బంది పెట్టే కొన్ని లక్షణాలు ‌.
ఇదొకరకమైన మసాజ్‌ లాంటిది. పాదాలు, చేతులు లాంటి శరీర భాగాలను.. మర్దనతో పాటు ఆక్యుపంచర్‌ను జతకలుపుతారు. వేళ్ళతో నొక్కడంవల్ల రక్తప్రసరణ, నాడీ వ్యవస్థలను పునరుద్ధరిస్తారు. లేనిపక్షంలో శరీరంలోని కొన్ని కొన్ని ప్రాంతాల్లో కణాలు గూడుకట్టుకుని చిన్ని చిన్ని గింజల్లా లేదా కణుపుల్లా తయారౌతాయి. రిఫ్లెక్సాలజీ ప్రక్రియ ద్వారా అలాంటి భాగాలను బాగా మర్దన చేసి తొలగించగల్గుతారు. దాంతో మెదడులోని కండరాలు శక్తివంతంగా పనిచేస్తాయి. ఆక్యుప్రెషర్‌ సాయంతో ఆక్యుపంచర్‌ కేంద్రాలను ప్రేరేపించినట్లవు తుంది. మొద్దబారిన భాగాలు తిరిగి చురుగ్గా పనిచేస్తాయి. శరీరము, మెదడు కూడా ఉపశమనం పొంది సక్రమంగా పనిచేస్తాయి. ముఖ్యంగా కాస్మొటాలజీలో ముఖాన్ని మునివేళ్ళతో నొక్కుతూ కండరాలను ప్రేరేపిస్తారు. ఫేషియల్‌ రిఫ్లెక్సాలజీ మరింత ప్రయోజనకరంగా ఉంది.
రిఫ్లెక్సాలజీ చికిత్సకు క్రీములు, లోషన్లు లాంటి ఏ మందులతో పనిలేదు. కానీ, దివ్య ఔషధంలా పనిచేస్తుంది. పాదాలు, చేతులు, చెవులు, బొటలవేలు, ఇతర వేళ్ళపై ఆక్యుప్రెషర్‌ను పంపుతారు. అవసరమైన భాగాల్లో మునివేళ్ళతో చక్కగా మర్దన చేస్తారు. దీనికి నూనెలు కానీ ఏ రకమైన ద్రవాలు కానీ ఉపయోగించనక్కర్లేదు. ఒక సంవత్సరకాలంగా ఈ చికిత్స విస్తృత ఆదరణ పొందింది. కొన్ని కొన్ని మెడిసిన్లవల్ల జబ్బులు నయమైనప్పటికీ చాలాసార్లు వెంటనే రియాక్షన్‌ రావడం లేదా దీర్ఘకాలంలో సైడ్‌ ఎఫెక్ట్స్‌ వుండటం చూస్తుం టాం. కానీ, రిఫ్లెక్సాలజీవల్ల అలాంటి కష్టనష్టాలేమీ వాటిల్లే అవకాశం లేదు. ఇది బిగుసు కున్న కండరాలను సహజస్థితికి తెస్తుంది. రక్తప్రసరణ సాఫీగా జరిగేలా చేసి, నాడీవ్యవస్థను క్రమబద్ధం చేస్తుంది. టెన్షన్ను తగ్గిస్తుంది. ఏ రకమైన మెడిసిన్లు వాడకుండానే సహజసిద్ధంగా పనిచేసి శరీరం చురుగ్గా పనిచేసేట్లు ప్రేరేపిస్తుంది. alt=రిఫ్లెక్సాలజీ|center|thumb|600x600px|రిఫ్లెక్సాలజీ
నియమ-నిబంధనలు
రిఫ్లెక్సాలజీకి సంబంధించి నియ మాలు, నిబంధనలు అంటూ ఏమీ లేవు. మన శరీరంలోని ప్రతి అవయవమూ కండరాలు, నాడీ వ్యవస్థలతో పనిచేస్తుందనే సంగతి విదితమే. ఒక్కో శరీర భాగానికి సంబంధించి ఒక్కోచోట నాడులు కేంద్రీకృతమై వుంటాయి. వాటిపై ఒత్తిడి కలిగించి ప్రేరణ కలిగించి నట్లయితే ఆయా భాగాల్లో ఏర్పడిన లోపాలు సవరించబడి సక్రమంగా పనిచేస్తాయి. ఈ సనూత్రం ఆధారంగా కనిపెట్టిన చికిత్సావిధానమే రిఫ్లెక్సాలజీ. దీని వల్ల ప్రధానంగా శారీరక అలసట, మానసిక ఆందోళన తగ్గుతాయి. క్షీణించిన జ్ఞాపకశక్తి మెరుగవుతుంది. ఇన్‌సోమ్నియాతో బాధపడ్తున్నవారు ఇకపై హాయిగా, ఆనందంగా నిద్రపోగల్గుతారు. మల్టిపుల్‌ స్లెరోసిస్‌ పేషెంట్లకు కూడా ఈ చికిత్స వల్ల ఎంతో మేలు జరుగుతోంది. మూత్రపిండ సంబంధమైన వ్యాధులు సైతం నయమౌతు న్నాయి.
మన శరీరం పది సమానమైన భాగాలుగా విభజించబడ్తుంది. కుడివైపు ఐదు, ఎడంవైపు ఐదు భాగాలుంటాయి. మూడు ట్రాన్స్‌వర్స్‌ లైన్లుంటాయి. భుజం వద్ద ఒకటి, నడుంవద్ద ఒకటి, కింది భాగంలో ఒకటి వుంటాయి. వీటిపై అవసరమైనంత ప్రెషర్‌ను కలుగజేసి శరీర భాగాలు సక్రమంగా పనిచేసేలా చూస్తారు. ఎందరెందరికో ఈ చికిత్స ఉపశమనం కలిగించడంవల్ల పెద్ద పెద్ద డాక్టర్లు కూడా రిఫ్లెక్సాలజీగురించి ఆలోచిస్తున్నారు.
శరీరంలో అక్కడక్కడా బ్లాకేజ్‌లు కనిపించడం సాధారణం. పైపైన చూస్తే ఇలాంటివి స్పష్టంగా కనిపించవు. రిఫ్లెక్సాలజీ చికిత్సలో మునివేళ్ళతో జాగ్రత్తగా, అవసరమైనంత వత్తిడి కలుగజేస్తూ మర్దన చేసినప్పుడు వేళ్ళకు ఈ బ్లాకేజ్‌లు తెలిసొస్తాయి. వాటిని నిర్మూలించి నొప్పి, వత్తిడి తగ్గేలా చేస్తారు. శరీరంలో విడుదలయ్యే ఎండార్ఫిన్స్‌ లాంటి రసాయనాల వల్ల కూడా వత్తిడి, ఆందోళన పెరుగుతాయి. వీటన్నిటినీ బ్యాలెన్స్‌ చేయడంలో రిఫ్లెక్సాలజీ ఉపయోగపడ్తుంది. ఇదేదో తూతూ మంత్రం, తుమ్మాకు మంత్రం బాపతు కాదు. శాస్త్రీయంగా అత్యంత శక్తివంతమైన ఔషధాయుధం అని తేలింది.
ప్రస్తుతం రిఫ్లెక్సాలజీ చికిత్స ఆసియా, ఐరోపా‌, ఆఫ్రికా, ఉత్తరమెరికా దేశాల్లో బాగా ప్రాచుర్యం పొందింది. ఇప్పుడు ఇంగ్లండులో ఈ చికిత్స ఎక్కువగా జరుగుతున్నప్పటికీ, ఇది మొట్టమొదట చైనాలో మొదలైందని చెప్పాలి. దాదాపు 5 వేల సంవత్సరాల క్రితమే చైనాలో ఈ పద్ధతిని ప్రాక్టీస్‌ చేశారు. ఇక ఉత్తరమెరికాలోనూ దీనికి బాగా ఆదరణ ఉంది. జపాన్‌దేశంలో దీన్ని జొకు షిన్‌ డొ అని పిలుస్తారు. జపాన్‌లో ఎక్కువగా కాలి పాదాన్ని రకరకాలుగా మసాజ్‌ చేసే టెక్నిక్‌ అమల్లో ఉంది.
ఈ ప్రాచీన జొకు షిన్‌ డొ పద్ధతి అనంతర కాలంలో అనేక మార్పుచేర్పులను సంతరించుకుంది. చైనాలో చేతివేళ్ళపై సూదులతో ఆక్యుప్రెషర్‌ కలిగించడం ద్వారా ఆక్యుపంచర్‌ చేసే పద్ధతి ప్రపంచవ్యాప్తంగా జనాదరణ పొందింది. తలనొప్పి, సైనోసైటిస్‌ లాంటి దీర్ఘకాలిక వ్యాధులను సైతం ఆక్యుపంచర్‌ద్వారా తగ్గించడం సాధారణం. ఈ చైనా ఆక్యుపంచర్‌ సూత్రమే ఇవాళ్టి ఆధునిక రిఫ్లెక్సాలజీ చికిత్సకు మూలం.
ఈజిప్టు దేశస్తులు కూడా అతి పూర్వకాలంలోనే పాదాలను నొక్కి వత్తిడి కలిగిస్తూ చికిత్స చేసేవారు. అయితే వీళ్ళు ఒక్కొక్కరూ ఒక్కో విధంగా ప్రాక్టీస్‌ చేసినందువల్ల ఈ రకమైన చికిత్సకు సరైన పద్ధతి, ప్రణాళిక లేకపోయాయి.
ప్రస్తుతం అమల్లో ఉన్న రిఫ్లెక్సాలజీ చికిత్సను 1913లో అమెరికా సంయుక్త రాష్ట్రాలకు చెందిన ఈ.ఎన్‌.టి. స్పెషలిస్టులు (చెవి, ముక్కు, గొంతు స్పెషలిస్టులు) డాక్టర్‌ విలియం హెచ్‌. ఫిజరాల్డ్‌, డాక్టర్‌ ఎడ్విన్‌ బోవర్స్‌ పరిచయం చేశారు. ఇలా శరీర భాగాలపై వత్తిడి కలిగించడంవల్ల ఇతర భాగాల్లో ఒకలాంటి మత్తు ఆవరిస్తుంది అన్నారు ఫిజరాల్డ్‌. అమెరికాలోని రిఫ్లెక్సాలజిస్టులు, ఆధునిక పద్ధతులను ఇంప్లిమెంట్‌ చేస్తూనే, ఇంగమ్స్‌ థియరీలను మొదట క్షుణ్ణంగా అధ్యయనం చేస్తారు.
రిఫ్లెక్సాలజీ దివ్య ఔషధంలా పనిచేస్తున్న మాట వాస్తవమే. అయితే శాస్త్రీయంగా అధ్యయనం చేసి, అందులో తర్ఫీదు పొందినవారి వద్ద చికిత్స చేయించుకుంటేనే తగిన ప్రయోజనం వుంటుందని గుర్తించాలి. చవకగా ట్రీట్‌మెంట్‌ చేస్తున్నారనో లేక అందుబాటులో ఉన్నారనో, ఒక ప్రయోగం చేసిచూద్దామనో ఎవరో ఒకరి దగ్గర చికిత్స చేయించుకుంటే ఆశించిన మేలు జరక్కపోవచ్చు. ఒక్కోసారి రోగం ముదిరి, మరింత ప్రమాదకరంగా మారే అవకాశమూ ఉంది. కనుక తస్మాత్‌ జాగ్రత్త అని హెచ్చరిస్తున్నారు నిపుణులు.
రిఫ్లెక్సాలజీ చికిత్సలో ఫేషియల్‌ రిఫ్లెక్సాలజీ మరింత చెప్పుకోదగ్గది. దీనివల్ల త్వరిత ప్రయోజనం కనిపిస్తోంది. ఈ చికిత్సలో గొప్ప ప్రయోజనం పొందిన కొన్ని కేసుల గురించి క్లుప్తంగా తెలుసుకుందాం.
పశ్చిమ యోర్క్‌షైర్‌లో బెలిండా ఒక మహిళ 18 సంవత్సరాలుగా డిప్రెషన్‌తో బాధపడ్తోంది. మధ్యమధ్యలో కొంత తగ్గినప్పటికీ ఇన్నేళ్ళుగా ఆమె దాన్నుండి పూర్తిగా బయటపడలేదు. మొదటిసారి డెలివరీ సమయంలో ఆమెకి డిప్రెషన్‌ వచ్చింది. ఒక్కసారిగా జీవనశైలి మారిపోవడంతో అలా జరిగింది. అనేకసార్లు తీవ్ర అలజడికి గురవడము, రాత్రులు నిద్రపట్టకపోవడము, ఉదయం వేళల్లో విపరీమైన ఆందోళనకు గురవడము, మధ్యాహ్నం వరకూ ఏడవడము, అజీర్తి, గాస్ట్రిక్‌ ట్రబులు లాంటి లక్షణాలతో ఆమె శారీరకంగా, మానసికంగా బాధపడింది. మొత్తానికి రిఫ్లెక్సాలజీ గురించి తెలుసుకుని ఆ సెంటరుకు వెళ్ళి అన్ని విషయాలూ విడమర్చి చెప్పింది. వారానికి ఒకసారి చొప్పున 5 సిట్టింగులు పూర్తయ్యేసరికి ఆమెలో నిద్రలేమి అంతరించి హాయిగా నిద్రపోసాగింది. అజీర్తి కూడా పూర్తిగా తగ్గిపోయింది. మరి కొన్ని వారాల చికిత్స తర్వాత ఆందోళన కూడా తగ్గింది. ఆమె ఇప్పుడు పూర్తి నార్మల్‌ స్థితికి వచ్చి చక్కగా ఉద్యోగం చేసకుంటూ పిల్లలతో ఆనందంగా జీవించగల్గుతోంది.
41 వారముల తరువాత ప్రసవం రాకపోతే ఆక్యుప్రెషర్‌ని ఉపయోగించడము వలన ప్రసవం జరుగుతుంది. బోటన వేలు, చూపుడు వ్రేళ్ల మధ్య చర్మం గల ప్రాంతంలోని నాడులపై పై ఒత్తిడి కలిగించడం వలన నొప్పులు వచ్చి ప్రసవం జరుగుతుంది.
మరో వ్యక్తి ఒకరకమైన ఎలర్జీతో బాధపడ్తున్నాడు. అదెంత తీవ్రంగా వుండేదంటే అతనికి జలుబు చేసి, ఏ మందులు వాడినా ఆర్నెల్లపాటు తగ్గలేదట. రోజురోజుకీ ఉత్సాహం తగ్గిపోసాగింది. శరీరం, మనసు కూడా నిద్రాణంగా తయారయ్యాయి. శారీరకంగా, మానసికంగా నరకయాతన అనుభవించాడు. డాక్టర్లు పెయిన్‌ కిల్లర్లే శరణ్యమని చెప్పి స్ట్రాంగ్‌ డోసులు ఇవ్వసాగారు. ఆ దశలో అతనికి రిఫ్లెక్సాలజీ గురించి తెలిసి చికిత్సకోసం వెళ్ళాడు. ఐదు వారాల్లో అతనిలో గొప్ప మార్పు కనిపించింది. నాసికా రంధ్రాలు పూర్తిగా తెరుచుకున్నాయి. ఊపిరాడకపోవడం, జలుబు తగ్గాయి. నొప్పికి మాత్రలు వేసుకోవడం మానేశాడు. ఇప్పుడతను ఎంతో ఉల్లాసంగా కనిపిస్తున్నాడు. ఈ చికిత్స గురించి మాట్లాడ్తూ ''రిఫ్లెక్సాలజీ నిజంగా అద్భుతమైన ట్రీట్‌మెంట్‌. నొప్పి, మానసిక ఆందోళన కూడా తగ్గిపోయాయి. ఇది క్షణాల్లో లేదా రోజుల్లో తగ్గదు. వ్యాధి తీవ్రతను బట్టి కొన్ని నెలలు చేయించుకోవాల్సి వుంటుంది. నాది దీర్ఘకాలిక వ్యాధి కనుక నేను ఇప్పటికీ రిఫ్లెక్సాలజీ చేయించుకుంటున్నాను, ఇంకా కొంతకాలం చేయించుకుంటాను.. ఇది ఎంత ప్రయోజనకరమైందని రుజువైంది'' అంటూ ఆనందంగా చెప్పుకొచ్చాడు.
ఇవి మచ్చుకు రెండు ఉదాహరణలు మాత్రమే. వందలాదిమంది రిఫ్లెక్సాలజీ చికిత్సతో లాభం పొందుతున్నారు. త్వరలో మనదేశంలోనూ రిఫ్లెక్సాలజీ సెంటర్లు వస్తాయి. అందాకా ఓపికపడదాం.
మూలాలు
వర్గం:వ్యాధులు